Lavaret e vez ech eo ar brezhoneg unan eus koshañ yezhoù Europa. Gwir ha gaou eo lavarout kement-mañ. Ur yezh keltiek eo hag a-gozh evit al lodenn vrasañ anezhi, ha skrivet eo bet a-raok ma  oa kaoz eus ar gallek zoken, met ur yezh ivez hag a zo bet levezonet gant yezhoù all a-hed ar chantvedoù : gant al latineg da gentañ da goulz ar Romaned hag er grennamzer, gant ar gallek goude se, dreist-holl abaoe ma voe staget Breizh ouzh Bro-CHall e 1532 hag ivez goude skridlezenn Villers-Cotterets e 1539. Levezonioù all a zo bet evel hini ar saozneg hag an normaneg war yezh ar vartoloded ha tud bord ar mor. Met ni ivez, Kelted ha Bretoned, hon eus bet tro da levezoniñ ar broioù-all. Daoust ha neo ket  goémongoéland baragouiner aller hag ur bern gerioù all a seurt-se a orin brezhonek pe geltiek ? Evel-se ech a ar Bed en-dro, ha ral eo war an tamm douar patatez-mañ ar yezhoù nint bet levezonet gant yezh all ebet. Kement-mañ a zo gwir evit an 3 pe ar 4000 yezh a zo war ar blanedenn Douar, ha mat eo dimp gouzout ez eo ar brezhoneg ar chantvet yezh ar muiañ komzet er Bed.  Evelkent e challomp kaout lorch en hon brezhoneg a zo deuet a-benn, daoust dan avel a-benn en deus bet hag en  desped de enebourien, da zont betek ennomp. Da gompren eo !  Ur yezh eo hag he deus ur sell war ar Bed ha perzhioù dezhi hech-unan. Ur yezh eo a zo tomm dhon chalonoù a Dregeriz. Daoust ha neo ket amañ ech eo e vez komzet ar muiañ a vrezhoneg e Breizh ? ! Un teñzor eo, da lâraz da Añjela Duval, hag hon eus da virout ha da beurzeskiñ evit ar re a oar anezhi, pe da hadkavout evit ar re no deus ket bet an eurvad dhe deskiñ war barlenn o mamm. Dimp ech eo, neuze, da hadkavout alchouez aour ar yezh. 